CELEX: 62021CA0251
Language: et
Date: 2022-06-20 00:00:00
Title: Kohtuasi C-251/21: Euroopa Kohtu (seitsmes koda) 28. aprilli 2022. aasta otsus (Augstākā tiesa (Senāts) eelotsusetaotlus – Läti) – „Piltenes meži“ SIA versus Lauku atbalsta dienests (Eelotsusetaotlus – Euroopa Maaelu Arengu Põllumajandusfond (EAFRD) – Määrus (EL) nr 1305/2013 – EAFRD maaelu arengu toetus – Artikkel 30 – Natura 2000 alusel makstavad toetused – Kohaldamisala – Toetuse taotlus mikrokaitseala eest, mis on moodustatud Natura 2000 võrgustikku mittekuuluvale metsaalale eesmärgiga aidata tagada loodusliku linnuliigi kaitset – Määrus (EL) nr 702/2014 – Põllumajandus- ja metsandussektori teatavate toetuste grupierand – Kohaldamine Euroopa Liidu vahenditest kaasrahastatavatele toetustele – Kohaldamata jätmine raskustes olevatele ettevõtjatele)

20.6.2022   
            
            
               ET
            
            
               Euroopa Liidu Teataja
            
            
               C 237/17
            
         
      Euroopa Kohtu (seitsmes koda) 28. aprilli 2022. aasta otsus (Augstākā tiesa (Senāts) eelotsusetaotlus – Läti) – „Piltenes meži“ SIA versus Lauku atbalsta dienests
      (Kohtuasi C-251/21) (1)
      
      (Eelotsusetaotlus - Euroopa Maaelu Arengu Põllumajandusfond (EAFRD) - Määrus (EL) nr 1305/2013 - EAFRD maaelu arengu toetus - Artikkel 30 - Natura 2000 alusel makstavad toetused - Kohaldamisala - Toetuse taotlus mikrokaitseala eest, mis on moodustatud Natura 2000 võrgustikku mittekuuluvale metsaalale eesmärgiga aidata tagada loodusliku linnuliigi kaitset - Määrus (EL) nr 702/2014 - Põllumajandus- ja metsandussektori teatavate toetuste grupierand - Kohaldamine Euroopa Liidu vahenditest kaasrahastatavatele toetustele - Kohaldamata jätmine raskustes olevatele ettevõtjatele)
      (2022/C 237/22)
      Kohtumenetluse keel: läti
      
         Eelotsusetaotluse esitanud kohus
      
      Augstākā tiesa (Senāts)
      
         Põhikohtuasja pooled
      
      
         Kassatsioonkaebuse esitaja:„Piltenes meži“ SIA
      
         Teine pool kassatsioonimenetluses: Lauku atbalsta dienests
      
         Resolutsioon
      
      
                  1.
               
               
                  Euroopa Parlamendi ja nõukogu 17. detsembri 2013. aasta määruse (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ning millega tunnistatakse kehtetuks nõukogu määrus (EÜ) nr 1698/2005 artiklit 30 tuleb eelkõige selle lõiget 6 arvestades tõlgendada nii, et toetus, mida taotletakse mikrokaitsealade eest, mis on moodustatud metsaalale Euroopa Parlamendi ja nõukogu 30. novembri 2009. aasta direktiiv 2009/147/EÜ loodusliku linnustiku kaitse kohta eesmärkide täitmiseks, kuulub selle artikli 30 kohaldamisalasse.
               
            
                  2.
               
               
                  Komisjoni 25. juuni 2014. aasta määrust (EL) nr 702/2014 [ELTL] artiklite 107 ja 108 kohaldamise kohta, millega teatavat liiki abi põllumajandus- ja metsandussektoris ja maapiirkondades tunnistatakse siseturuga kokkusobivaks, tuleb tõlgendada nii, et on välistatud, et selle määruse alusel tunnistatakse siseturuga kokkusobivaks abi, mida määruse nr 1305/2013 alusel on taotlenud määruse nr 702/2014 artikli 2 punkti 14 tähenduses raskustes olev ettevõtja metsas direktiivi 2009/147 eesmärkide saavutamiseks moodustatud mikrokaitseala eest.
               
            
         (1)  ELT C 252, 28.6.2021.